stanford-oval/wikipedia huggingface dataset:
חיים ביבס
ביוגרפיה > ראש עיריית מודיעין-מכבים-רעות

בשנת 2003 התמודד לראשונה על ראשות העיר מודיעין-מכבים-רעות מטעם הליכוד. ביבס זכה ל-7.83% מקולות הבוחרים ולא עלה לסיבוב השני. רשימתו זכתה למנדט אחד והוא הצטרף לקואליציה של משה ספקטור וכיהן כסגן ומ"מ ראש העיר (ללא שכר) בחצי השני של הקדנציה.
ביבס נבחר לראשונה לראשות העיר מודיעין בשנת 2008. בבחירות 2013 נבחר לקדנציה שנייה ברוב גדול. בבחירות 2018 ובבחירות 2024 התמודד כמועמד יחיד ונבחר לראשות העירייה בפעם השלישית והרביעית.
ביבס פעל לקידום תחום החינוך בעיר כאשר הגדיל את תקציב החינוך, שעומד כיום על יותר מ-50% מהתקציב השוטף של העירייה. הוא קידם תוכניות חינוכיות לכלל שכבות הגילאים בתחומים שונים, תוך השקעה בסביבת לימוד חדשנית. ההשקעה במערכת החינוך הביאה לדירוגה של העיר מודיעין-מכבים-רעות בצמרת הערים בישראל בכל הנוגע לאחוז הזכאים לבגרות. בשנת הלימודים תשע"ז זכתה מודיעין-מכבים-רעות בפרס החינוך הארצי, המוענק לרשויות מקומיות. בין היתר, זכתה העירייה בפרס זה בזכות פעילות העירייה בתחום קידום סובלנות, קבלת השונה וקידום המצוינות בתחומן. ביבס הגדיל את ההשקעה בתוכניות ייחודיות ובהתאמת תשתיות פיזיות לאוכלוסיות ילדים בעלי צרכים מיוחדים בעיר. בנוסף, בחמש השנים האחרונות (2013–2018) זכו שישה בתי ספר מהעיר בפרס בית ספר מצטיין ארצי.
בתקופת כהונתו כראש עיר ניצבת מודיעין-מכבים-רעות בראש טבלת אחוזי הגיוס לצה"ל משנת 2010 ועד 2018 הודות לפעילות רחבת ההיקפים בעידוד לגיוס והכנה לצה"ל.
עם כניסתו לתפקיד ראש העיר, החל בתנופת בינוי ופיתוח נרחבים וקידם שורה ארוכה של פרויקטים, בהם חתימה על הסכם גג לבניית 12 אלף יחידות דיור חדשות והקמתן של שכונות חדשות בעיר מודיעין-מכבים-רעות, פיתוח מרכז העיר ותכנון השדרה המרכזית הכוללת משרדים, מסחר ויחידות דיור, הקמת מוסדות חינוך ומבני ציבור בעיר. ביבס הקים ופיתח את פארק הטבע העירוני ענבה, לצד פארקים נוספים בשכונות ושבילי אופניים ברחבי העיר. ביבס גם השקיע בפיתוח תשתיות פיזיות בתחום התחבורה, לרבות הקמת מרכז תחבורה עירוני, וקידם את השיווק והפיתוח של אזורי התעסוקה, המלאכה והפארק הטכנולוגי בעיר, תוך הבאת חברות שונות לעיר.
בתקופת כהונתו כראש העיר, דורגה עיריית מודיעין-מכבים-רעות כעירייה קשובה לתושביה לאחר שדורגה בשלוש השנים האחרונות במקום הראשון במדרג העיריות של חברת "מידרג", שבחן את שביעות רצון התושבים משירות העיריות בערים בהן גרים.
ביוגרפיה > יו"ר מרכז השלטון המקומי בישראל

בינואר 2014 נבחר חיים ביבס לראשונה לכהן כיו"ר מרכז השלטון המקומי ובשנת 2018 נבחר על ידי רוב ראשי הרשויות בישראל לקדנציה שנייה. במרץ 2024, נבחר פה אחד לכהונה שלישית.
כראש הארגון המציג את הרשויות המקומיות בישראל, העמיד ביבס את תחום החינוך בראש סדר העדיפויות. הוא נאבק על הוספת סייעת שנייה בגני הילדים והשיג מימון ממשלתי מלא לרשויות חלשות לטובת הרפורמה.
ביבס יזם את תוכנית הצהרונים החברתיים שנכנסה לתוקף בשנת הלימודים תשע"ח ומגבילה את מחירי הצהרונים, זאת לאחר שנים של עלויות בלתי נשלטות. התוכנית מגדירה תקינה אחידה לכל הצהרונים המופעלים ברשויות המקומיות ברחבי הארץ, מסובסדת על פי האשכול הסוציו-אקונומי ונמצאת בפיקוח משרד החינוך.
בנוסף, ביבס פעל גם לצמצום הצפיפות בכיתות הלימוד בבתי הספר. בעקבות צעדים שנקט מרכז השלטון המקומי, הקצתה ממשלת ישראל לראשונה תקציב ייעודי ויחד עם משרד החינוך, גובשה תוכנית רב שנתית להפחתת הצפיפות שיישומה החל ב-2015.
עוד הקים מרכז השלטון המקומי ועדה מיוחדת לבחינת סל שירותים לתלמיד, הבוחנת לראשונה מהם שירותי החינוך הבסיסיים אותם צריכה המדינה להעניק לכל תלמיד ללא קשר למקום מגוריו ומוסד החינוך שהוא לומד בו. בנוסף עליהם, תעניק הממשלה מימון נוסף לרשויות בדירוג סוציו-אקונומי נמוך.
בשנת 2019 הצטרף מרכז השלטון המקומי כנציג בוועדה לגיל הרך שתקבע לראשונה מדיניות לטיפול בילדי הגיל הרך בגילאי לידה עד שלוש.
ביבס הצליח להגדיל את מענקי האיזון הניתנים לרשויות עם גירעון מובנה לכ־3.4 מיליארד ש"ח והגדיל את מענקי הפיתוח המוקצים לטובת פיתוח פרויקטים בפריפריה ובמגזר הערבי בכ־50 מיליון ש"ח. כמו כן, ביבס לקח חלק בקידום תוכנית החומש לפיתוח המגזר הערבי בכלל תחומי החיים שהחל לישמה ומוערכת במיליארדי שקלים.
מרכז השלטון המקומי, בראשות ביבס, הוביל להתחייבות לגביית היטל השבחה עבור פרויקטים בהתחדשות עירונית וכתב שיפוי לעיריות כנגד תלונות בפרויקטים מסוג זה.
בשנת 2016 הוביל מרכז השלטון המקומי בראשות ביבס הסכמי שכר לשיפוי והטבת תנאי העסקת עובדי הרשויות המקומיות ועובדי הקבלן במסגרתם שופרו תנאי העסקתם של כלל עובדי השלטון המקומי בכל הדרגים.
עוד פתח מרכז השלטון המקומי קמפוס הכשרות מתקדם לעובדי הרשויות המקומיות בשם UniverCity שעורך קורסים, ימי עיון והשתלמויות בפריסה ארצית, לכלל בעלי התפקידים בשלטון המקומי ומציע תכנים רלוונטיים ומותאמים לעולם המוניציפלי.
ביבס אף היה חבר בוועדת זילבר, שמונתה על ידי היועץ המשפטי לממשלה, במטרה לבחון דרכים לחיזוק שלטון החוק וטוהר המידות בשלטון המקומי. הצוות גיבש המלצות נרחבות להסדרת התנהלות הרשויות ושמירה על כללי האתיקה, הגברת השקיפות והסדרת ההליכים ברשויות ובימים אלו משרד הפנים ומרכז השלטון המקומי פועלים להטמעתן בנוהלי העבודה.
בשנת 2017 קיים לראשונה מרכז השלטון המקומי בראשות ביבס את כנס החדשנות האורבנית "MUNI EXPO" שהפך במרוצת השנים לכנס הגדול מסוגו במזרח התיכון. מדי שנה, מתקיימת במסגרת ועידת החדשנות תערוכת ענק של חדשנות מוניציפלית עם מאות מציגים וטכנולוגיות פורצות דרך, כנסים העוסקים בסוגיות הרלוונטיות ביותר בניהול ערים חכם וכנס בינ"ל בהשתתפות עשרות ראשי רשויות מכל רחבי העולם.
הערות שוליים

↑  לילך שובל, הקשב! איזו עיר מובילה בנתוני הגיוס לצה"ל?, באתר ישראל היום, 19 בנובמבר 2015
↑  אורי חודי, ‏מכרז במודיעין: דירות 3 חד' יימכרו ב-560 א' ש', באתר גלובס, 28 בינואר 2013
↑   נמרוד בוסו, שדרה מרכזית ו-470 דירות מתוכננות להיבנות במרכז מודיעין, באתר TheMarker‏, 22 באוגוסט 2013
↑  מידרג העיריות - דירוג עיריית מודיעין, באתר מידרג
↑  לירן שבתאי, ‏באיזו עיר יש תושבים מרוצים?, באתר ‏מאקו‏, 23 באפריל 2018
↑  מהפך בשלטון המקומי: ביבס הדיח את בוחבוט, באתר ‏מאקו‏, 9 בינואר 2014
↑  שרון מאירוביץ, חיים ביבס נבחר פה אחד לקדנציה שלישית כיו"ר מרכז השלטון המקומי, באתר חדשות אפס שמונה 08, ‏2024-03-28
↑  אביטל להב, הממשלה תממן סייעת שנייה בגני ילדים, באתר ynet, 9 ביולי 2015
↑  משה שטיינמץ‏, חדשות טובות להורים: ההוזלה הנוספת לצהרונים של ילדיכם, באתר וואלה, 1 ביוני 2017
↑  יעל אודם, ‏"מכת מוות לחינוך - לא נפתח שנה", באתר ‏מאקו‏, 3 באוגוסט 2015
↑  יעל ברנובסקי, המאבק על "הסל לתלמיד", באתר ישראל היום, 15 בינואר 2016
↑  יובל אזולאי, ‏הסכם שכר ברשויות המקומיות: תוספות של עד מאות שקלים, באתר גלובס, 1 בפברואר 2018
↑  UniverCity פעילויות הדרכה
↑  חן מענית, ‏עכשיו באים? דוח המלצות לחיזוק טוהר המידות בשלטון המקומי, באתר גלובס, 27 בינואר 2016
↑  נעה חסלוביצר, תערוכת החדשנות הגדולה במזרח התיכון, באתר ynet, 28 בפברואר 2019
| ראשי עיריית מודיעין-מכבים-רעות  |
| --- | --- | --- | --- | --- | --- | --- | --- | --- | --- |
|  משה שכטר (מועצה מקומית מודיעין)  |  משה ספקטור (מועצה מקומית מכבים-רעות)  |  משה שכטר  |  משה ספקטור  |  חיים ביבס  |  |  |  |  |  |
|  1996–2003  |  1990–2003  |  2001–2003  |  2003–2008  |  2008-מכהן  |  |  |  |  |  |
פניראמין

| --- | --- |

הרכב כימי
 שם IUPAC
 N,N-dimethyl-3-phenyl-3-pyridin-2-yl-propan-1-amine
 נתונים כימיים
 כתיב כימי:  C16H20N2 
 מסה מולרית:  240.343 g/mol
 בטיחות
 קטגוריית סיכון בהריון:  קטגוריית סיכון A (אוסטרליה), קטגוריית סיכון C 
 מזהים
 קוד ATC:  D04AA16, R06AB05 
 מספר CAS:  86-21-5
 PubChem:  4761
 ChemSpider:  4597
 
פניראמין (INN, שם מסחרי אויל, בין היתר) הוא נוגד היסטמנים עם מאפיינים אנטיכולינרגיים שמשמש לטיפול באלרגיות כגון קדחת השחת או סרפדת. יש לו אפקטים חזקים יחסית של הרגעה, ולפעמים יכול להיות בשימוש בגלולות שינה ללא מרשם באופן דומה לאנטי-היסטמינים אחרים כגון דיפנהידראמין. פניראמין בדרך כלל גם נמצא בטיפות עיניים המשמשות לטיפול בדלקת הלחמית אלרגית.
פניראמין עלול לגרום לנמנום, ובמינון גבוהה עלול להוביל להפרעות שינה וגם עלול להוביל להתקפים, במיוחד בשילוב עם אלכוהול אתנול. אנשים הנוטלים קורטיזול בטווח ארוך צריכים להימנע מפניראמין כי זה עלול לגרום להורדת רמות של אדרנלין (אפינפרין), אשר עלול להוביל לאובדן הכרה.
איזומר

| אננטיומרים של פניראמין |
| --- | --- |
  CAS-Nummer: 56141-72-1:   CAS-Nummer: 23201-92-5
הערות שוליים

↑  F. v. Bruchhausen, G. Dannhardt, S. Ebel, A. W. Frahm, E. Hackenthal, U. Holzgrabe (Hrsg.): Hagers Handbuch der Pharmazeutischen Praxis: Band 9: Stoffe P-Z, Springer Verlag, Berlin, Aufl. 5, 2014, S. 121, ISBN 978-3-642-63389-8.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פגיעה מוחית אקסונלית דיפוזית

| --- | --- |

שתי תמונות MRI של אדם עם פגיעה אקסונאלית דיפוזית הנובעת מטראומה
 קישורים ומאגרי מידע
 eMedicine:  339912 
 MeSH:  D020833
 
פגיעה אקסונאלית דיפוזית (באנגלית: Diffuse axonal injury) היא אחד הסוגים הנפוצים של פגיעה מוחית בעקבות טראומה. היא מאופיינת בנגעים מפוזרים המתפשטים בחומר הלבן ובחומר האפור במוח. פגיעה זו גורמת לחוסר הכרה ולמצב צמחי מתמשך לאחר טראומת ראש קשה, ואף למעלה מ-90% מהחולים עם פגיעה חמורה שכזו מעולם לא חזרו להכרה. מי שכן מתעורר לעיתים קרובות נשאר עם לקות משמעותית להמשך חייו. זעזוע מוח עלול להיות סוג קל יותר של פגיעה אקסונאלית דיפוזית.
מנגנון

פגיעה אקסונאלית דיפוזית היא תוצאה של כוחות גזירה טראומטיים המתרחשים כאשר הראש נע במהירות קדימה או אחורה, כפי שעלול להתרחש בתאונות דרכים (צליפת שוט), נפילות או כאשר אדם עובר תקיפה. תאונות רכב הן הגורם השכיח ביותר לפגיעה זו. ניתן לראות פגיעה שכזו כתוצאה מהתעללות בילדים כמו בתסמונת התינוק המנוער.
ניתוק מיידי של אקסונים יכול לקרות בפגיעה מוחית קשה, אך הנזק העיקרי של פגיעה אקסונאלית דיפוזית נעשה מאוחר יותר באיטיות, בצורה של התנתקות אקסונים משניים בהדרגה לאורך זמן. קטעי אקסונים, שנראים לבנים עקב מיאלינציה, מכונים חומר לבן. נגעים באזורים אפורים ולבנים של המוח נמצאים בבדיקה שלאחר המוות בטומוגרפיה ממוחשבת (CT) ו-דימות תהודה מגנטית (MRI).
מלבד שבירה מכנית של שלד התא האקסונלי, הפתולוגיה של פגיעה זו כוללת גם שינויים פיזיולוגיים משניים כמו הפרעה בהעברה האקסונלית, נפיחות מתקדמת וניוון. מחקרים קישרו שינויים אלה לפיתול, שבירה ואי התאמה של מיקרו צינורות, כמו גם שיקוע של חלבון טאו וחלבון עמלואיד בטא (APP).
מאפיינים

נגעים קיימים בדרך כלל בחומר הלבן של מוח שנפגע על ידי הטראומה; נגעים אלה משתנים בגודלם בין 1-15 מ"מ לערך ויש להם צורה אופיינית. פגיעה אקסונאלית דיפוזית משפיע לרוב על החומר לבן באזורים הכוללים את גזע המוח, כספיס המוח והמיספרה המוחית.
אונות המוח שנפגעות באופן השכיח ביותר הן האונות המציות והאונה הרקתית. מיקומים שכיחים נוספים עבור פגיעה אקסונאלית דיפוזית כוללים את החומר הלבן בקליפת המוח, גושי המוח העליונים, גרעיני בסיס, תלמוס וגרעינים חצי כדוריים עמוקים. אזורים אלה עלולים להיפגע ביתר קלות בגלל ההבדל בצפיפות בינם לבין שאר המוח.
מאפיינים > מאפיינים היסטולוגיים

פגיעה אקסונאלית דיפוזית מאופיינת בהפרדה אקסונלית, בה האקסון נקרע באתר המתיחה והחלק המרוחק לקרע מתפרק. אמנם פעם חשבו שהגורם העיקרי להפרדה אקסונאלית הוא קריעה עקב כוחות מכניים במהלך הטראומה, אך כיום מובן כי אקסונים אינם נקרעים בדרך כלל עם הפגיעה; במקום זאת, מפל ביוכימי משני, המתרחש כתגובה לפגיעה הראשונית (המתרחשת כתוצאה מכוחות מכניים ברגע הטראומה) ומתרחש שעות עד ימים לאחר הפגיעה הראשונית, אחראי במידה רבה לפגיעה באקסונים.
אף על פי שהתהליכים המעורבים בפגיעה מוחית משנית עדיין אינם מובנים היטב, ההנחה המקובלת כיום היא שמתיחה של אקסונים במהלך פציעה גורמת להפרעה פיזית ולהידרדרות של השלד התא. בנוסף נוצרת פתיחה של תעלות נתרן באקסולמה, הגורמת לפתיחה של תעלות סידן והזרמת יוני סידן לתא. הנוכחות התוך תאית של יוני הסידן (Ca+2) מפעילה מספר מסלולים שונים; כולל הפעלת פוספוליפאזות ואנזימים, פגיעה במיטוכונדריה, בשלד התא והפעלת שליחים משניים, מה שעלול להוביל להפרדה של האקסון ולמוות התא.
מאפיינים > הפרעה בשלד התא

אקסונים הם בדרך כלל אלסטיים, אך כאשר הם נמתחים במהירות הם הופכים שבירים, וניתן לשבור את השלד התא האקסונלי. כיוון לא נכון של אלמנטים בשלד התא לאחר מתיחה עלול להוביל לקרע באקסון ולמוות הנוירון. הובלה אקסונלית נמשכת עד לנקודת ההפסקה של השלד התא, אך לא מעבר לכך, מה שמוביל להצטברות של תוצרי הובלה ונפיחות מקומית באותה נקודה. כאשר האקסון מתנפח הנפיחות יכולה לקרוע את האקסון במקום השבירה בשלד התא, ולגרום לו לסגת לאחור לכיוון גוף התא ולהפוך למעין פקעת. פקעת זו היא סימן ההיכר לפציעה אקסונאלית דיפוזית.
האקסון עובר ניוון וולריאני כיומיים לאחר הפגיעה. האקסולמה מתפרקת, המיאלין מתפרק ומתחיל להתנתק מגוף התא לקראת סוף האקסון ותאים סמוכים מתחילים בפעילות פגוציטית בולעת פסולת.
מאפיינים > זרם סידן

בעוד שלעיתים רק שלד התא מופרע, לעיתים קרובות מתרחשת גם הפרעה באקסולמה, מה שמאפשר לזרם של יוני סידן להשתחרר לתוך התא ולגרום למגוון תהליכי פרוק. עלייה ברמות יוני הסידן ויוני הנתרן וירידה ברמות יוני האשלגן הנמצאים בתוך האקסון מיד לאחר הפציעה. רמות גבוהות של יוני סידן בתוך התא הוא הגורם העיקרי לפגיעה בתאים שלאחר הפציעה, הורסות את המיטוכונדריה, ומפעילות פוספוליפאזות ואנזימים הפוגעים תעלות נתרן ומפרקים או משנים את שלד תא ואת האקסופלזמה. עודף יוני סידן יכול להוביל גם לפגיעה במחסום דם המוח ולנפיחות במוח.
אחד החלבונים המופעלים על ידי נוכחות של סידן בתוך התא נקראה קלפיין. בין רבע שעה לחצי שעה לאחר תחילת הפציעה מתחיל להתרחש תהליך שבו הקלפיין מפרק מולקולה הנקראת ספקטרין, שמחברת בין הממברנה לשלד התא. כתוצאה מכך נוצרת נפיחות והתמוטטות שלד תא וקרום התא, ובסופו של דבר למוות של התא.
לאחר שעה עד שש שעות מהפגיעה, הימצאותו של סידן בתא גורמת לתהליך פגיעה בתאים, המוביל בדרך כלל לאפופטוזה או "התאבדות תאים".
למיטוכונדריה, לדנדריטים ולחלקים מהשלד התא שניזוקו בפציעה יש יכולת מוגבלת להחלים ולהתחדש, תהליך המתרחש במשך שבועיים ויותר. לאחר הפציעה, האסטרוציטים יכולים להתכווץ ולגרום לניוון חלקים במוח.
אבחון

קשה לזהות את הפגיעה אקסונאלית דיפוזית מכיוון שלא ניתן לזהות אותו בקלות בסריקות CT או בטכניקות הדמיה מקרוסקופיות אחרות. עם זאת, ישנם מאפיינים אופייניים לפגיעה שכזאת שעשויים להופיע או לא להופיע בסריקת CT. לפגיעה בדיפוזיה יש פגיעה מיקרוסקופית יותר מאשר פגיעה מקרוסקופית וקשה לאתר אותה עם CT ו-MRI, אך ניתן להסיק את נוכחותה כאשר דימומים קטנים נראים בכפיס המוח או בקליפת המוח. MRI שימושי יותר מ-CT לאיתור מאפיינים של פגיעה אקסונאלית דיפוזית בטווחי זמן קצרים מהתאונה. מחקרים מסוגלים להדגים את מידת הפגיעה בסיבי החומר הלבן גם כאשר ה-MRI הסטנדרטי הוא שלילי. מכיוון שנזק אקסונלי בפגיעה זו הוא בעיקר תוצאה של מפל ביוכימי משני, יש לו התחלה מאוחרת, כך שאדם עם פגיעה אקסונאלית דיפוזית שנראה בתחילה טוב עלול להידרדר מאוחר יותר. לפיכך פגיעה חמורה לעיתים קרובות יותר ממה שהובן, ורופאים צריכים לחשוד בפגיעה זו בכל חולה שסריקות ה-CT שלהם נראות תקינות אך יש להם תסמינים כמו חוסר הכרה.
MRI היא סריקה רגישה יותר מסריקת CT, אך עדיין עלול להיות תוצאה שלילית שגויה מכיוון שפגיעה זו מזוהה על ידי חיפוש סימני בצקת, שאולי לא תמיד קיימים.
פגיעה אקסונאלית דיפוזית מסווגת לרמות שונות על בסיס חומרת הפציעה. בדרגה הראשונה קיים נזק אקסונאלי נרחב. בדרגה השנייה ניתן לראות את הנזק שנמצא בדרגה הראשונה בנוסף לשיתוק איברים שמקורם בבעיה מוחית, במיוחד בכפיס המוח. נזק בדרגה שלוש מקיף הן את דרגות א 'והן ב' בתוספת פגיעה בגזע המוח הראשי ולעיתים קרובות קרעים ברקמה.
טיפול

לפגיעה אקסונאלית דיפוזית חסר כיום טיפול ספציפי מעבר לטיפולים המתאימים לכל פגיעת ראש, הכולל ייצוב המטופל וניסיון להגביל את עליות הלחץ התוך-גולגולתי.
היסטוריה

הגילוי של פגיעה אקסונאלית דיפוזית קרה לראשונה כתוצאה ממחקרים של סבינה סטריך על נגעים בחומר הלבן של אנשים שסבלו מטראומת ראש שנים קודם לכן. סטריך הציעה לראשונה את הרעיון בשנת 1956, וכינתה אותו "ניוון דיפוזי של החומר הלבן"; אולם המושג התמציתי יותר "פגיעה אקסונאלית דיפוזית" הועדף. סטריך חקרה את הקשר בין דמנציה וטראומת ראש, וטענה כי לפגיעה אקסונאלית דיפוזית תפקיד אינטגרלי בהתפתחות הסופית של דמנציה עקב טראומת ראש. המונח פגיעה אקסונאלית דיפוזית הוצג בראשית שנות השמונים.
דוגמאות בולטות

פרזנטור ה-טופ גיר, ריצ'רד האמונד, סבל מפגיעה אקסונאלית דיפוזית כתוצאה מהתרסקות בשנת 2006.
נהג הסדרה העולמית צ'מפ קאר רוברטו גררו סבל מפגיעה אקסונאלית דיפוזית כתוצאה מהתרסקות במהלך הבדיקה בכביש המהיר של אינדיאנפוליס בשנת 1987.
נהג הפורמולה 1, ז'ול ביאנקי, סבל מפגיעה אקסונאלית דיפוזית כתוצאה מתאונה בגרנד פרי היפני בשנת 2014 ונפטר, מבלי שחזר להכרה, כעבור 9 חודשים ב-17 ביולי 2015.
השחקן ומקריא ספרי האודיו, פרנק מולר, שהקריא את סדרת הספרים המגדל האפל מאת סטיבן קינג, סבל מהפגיעה בשנת 2001 בעקבות תאונת אופנוע. הוא נפטר בשנת 2008.
נהג נאסקאר, אדם פטי (נכדו של ריצ'רד פטי שזכה במירוץ הנאסקאר שבע פעמים), ספג פגיעה אקסונאלית דיפוזית משנית, בנוסף לשבר בגולגולת הבסיסית הקטלנית במאי 2000 במסלול המהיר של ניו המפשייר במהלך האימון לקראת המירוץ הקרוב, פגיעות מהן הוא נפטר.
ראו גם

נזק מוחי
פיונה ואט

| --- | --- |

 לידה:  28 במרץ 1956 (בת 68) אדינבורו, הממלכה המאוחדת 
 שם לידה:  Fiona Mary Watt 
 ענף מדעי:  רפואה רגנרטיבית, תא גזע 
 מקום לימודים:  אוניברסיטת קיימברידג' (1976)  אוניברסיטת אוקספורד (1979) 
 מנחה לדוקטורט:  הנרי האריס 
 מוסדות:  ארגון הביולוגיה המולקולרית האירופאי (10 בינואר 2022)  קינגס קולג' לונדון (2 בפברואר 2022) 
 פרסים והוקרה:  פרס FEBS/EMBO לנשים במדע (2016)  Suffrage Science award (2011)  Royal Society Wolfson Fellowship  פרס הכרה בקריירה בכירה, נשים בביולוגיה תאית (2008)  עמית החברה המלכותית (2003)  עמית האקדמיה למדעים רפואיים (2000)  חבר ארגון הביולוגיה המולקולרית האירופאי (1999) 
 בן או בת זוג:  ג'יימס קת'ברט סמית 
 www.wattlab.org
 
פיונה ואט (באנגלית: Fiona Watt; נולדה ב-28 במרץ 1956) היא מדענית בריטית, אשר ידועה בעולם בזכות גילוי מנגנונים ששולטים בהתחדשות תאי גזע אפידרמיילים. בנוסף, ואט גילתה כיצד כל אחד מן המנגנונים הללו מפסיק לפעול בתאים חולים. ב-2008 היא הפכה לאישה הראשונה שהייתה הנשיאה של האגודה הבין לאומית למחקרי תאי גזע , בנוסף לכך, בשנה זו זכתה בפרס לנשים בחקר התא (ASBC). יו"ר מועצת המחקר הרפואי בבריטניה.
ראשית חייה

עוד בילדותה רצתה ואט להיות מדענית והסתובבה בחלוק מעבדה משלה שאיתו התחזתה לכימאית ושיחקה עם ערכת הכימיה שלה. ואט, מלאת תשוקה לקריירה, צוטטה:
אני חושבת שלהיות מדענית זה קשה במובן מסוים, וישנם אנשים שפשוט לא יכולים לחשוב על להיות משהו אחר.
לימודים

בשנת 1979 קיבלה ואט את תואר הדוקטורט בפילוסופיה מאוניברסיטת אוקספורד. ב-2003 היא הפכה לעמיתה בחברה המלכותית (FRS) , וכיהנה בתפקיד סגנית המנהל במרכז לחקר הסרטן שבמכון המחקר קיימברידג' בבריטניה ובמרכז לחקר תאי גזע. ב-2013 ואט לקחה חלק ביוזמה HipSci, אשר חוקרת תאים המעובדים על ידי האדם.
המחקר על תאי הגזע

במעבדתה של ואט, התבסס המחקר על תאי עור בוגרים אצל יונקים. תאים בוגרים אלו מכונים אפידמיס והם השכבה החיצונית ביותר של העור. תאים אלו נשמרים לאורך כל החיים, זאת על ידי שילוב תאי הגזע בתוך שורש השערות ובלוטות החלב. בכלליות, תאי הגזע נשארים רדומים ולא מתחלקים, אבל התפשטות נגרמת על ידי נזק. פרופסורים במעבדתה של ואט וחוקרים נוספים גילו הרבה סמני תאי גזע, לדוגמת ביטוי גבוה של אינטגרין, אבל מטרתם העיקרית היא לקבוע האם סימני תאי גזע הם מקודדים או מבוטאים בשל גירויים סביבתיים בתלוי למיקומם.
במהלך תהליך זה, חוקרים במעבדתה של ואט מצאו שרוב סמני פני התא שולטים בהתנהגות תאי הגזע והקראטין משפיע על התנהגות זו. שני גורמים שמעבדתה של ואט חוקרת הם האנזימים Rho GTPase Rac1 ו-C-Myc, פרוטו אנוגן. ואט וקולגות מצאו ש Rac1 דרוש בשביל שמירת תאי גזע אפידרמיילים על ידי מחיקת Rac1 בתאי גזע אפידרמיילים בוגרים אשר גורמים עליה בהתפשטות וכתוצאה מכך גורמים להקדמת ההתמיינות הסופית.
נושא חקר נוסף שנבדק במעבדתה של ואט היא קאטנין בטא. רמות גבוהות של קאטנין בטא גורמות להתפתחות זקיקי שיער חוץ רחמיים בתאי אפידרמיל בוגרים. מעבדתה של ואט חוקרת קאטנין בטא על ידי הזרקתו למוטציה של הרצפטור אסטרוגן. במהלך תהליך זה, תזמון ומיקום פעילות הקאטנין בטא יכול להיות נשלט. החוקרים מצאו שזקיקי השערה החוץ רחמיים הושפעו על ידי קאטנין בטא שהשתלט על תאים אשר יש להם מאפייני תאי גזע. המטרה העתידית של המעבדה היא לגלות את הפעילות של מסלולי איתות שונים ואת מנגנוני המשוב השונים בשביל לשלוט בפעילות המנגנונים.
בנוסף לכך, מעבדתה של ואט חוקרת גידולי אפידרמיס, לרבות את השוני במסלולי האיתות ומוטציות. החוקרים גילו שחלק מן הגידולים בבלוטות החלב מכילים מוטציות ב-1 LEF, גורם שמוביל למעצור פורטיאין קאטנין בטא.
פרסים

1990 – מדליית המועצה הביולוגית (Biological Council Medal).
1999 – פרס "ויליאם מונטנגה" (William Montagna) של האגודה האמריקאית לדמטולוגיה חקירתית.
2001 – CE.R.I.E.S (המרכז למחקר האפידרמיס). פרס החוקרים על שם שאנל (Research Award of Chanel)
2003 – פרס "פדרה" של האגודה ההולנדית למדע ורפואה (FEDERA award)
2006 – פרס "אבלין" (Ebling) של האגודה האירופאית לחקר השיער.(European Hair Research Society)
2008 – פרס “ASBC” לנשים בחקר התא.
הערות שוליים

↑  "פיונה ואט: מרחיבה נישות בשביל מחקר תאי הגזע", חוקרי תאי גזע, 7-10-2008
↑  2. "פיונה ואט מדברת עם StemBook על האפידרמיס", 26-9-2013
↑  MRC, About us, Executive Chair & Management Board.
↑  "חברה – אישה בחברה המלכותית", החברה המלכותית, 28-12-2013
↑  "אוניברסיטת קיימברידג' – בית ספר של ביולוגית המדע – ברוכים הבאים למרכז חקר תאי הגזע – ביולוגית תאי הגזע האפידרמיילים – פיונה ואט"
↑  אתר המעבדה של ואט, המחקרים
↑  "הביולוגיה של תאי הגזע האפידרמייליים:פיונה ואט", אוניברסיטת קיימבריג', 18-11-2014.
| --- | --- |
בקרת זהויות :  NLI: 987007426882205171  ISNI: 0000 0000 5183 1294  LCCN: nr88006501  NTA: 073260398  ORCID: 0000-0001-9151-5154  SUDOC: 144971313  VIAF: 61642354   WorldCat (עם VIAF): 61642354
פלורליזם

פְּלוּרָלִיזְם (Pluralism; מלטינית Pluralis, מילולית: רב, מרובה, בעברית: רבגוניות) הוא מונח מתחום הפילוסופיה, מדע המדינה וסוציולוגיה. הגישה הפלורליסטית מכירה בכך כי למין האנושי ישנן דרכי חשיבה שונות, אשר אינן תמיד עולות בקנה אחד.
פלורליזם הוא אחד מערכי היסוד בדמוקרטיה הליברלית שכן הוא מכיר בזכויות המיעוט. על פי הפלורליזם, יש להעניק שוויון זכויות וחופש ביטוי לקבוצות שונות בחברה כך שתוכלנה לבטא את השונות ביניהן ולהתאגד במסגרות שונות. הפלורליזם מכבד את ריבוי הקולות האנושיים ואת ביטוייהם המגוונים. פלורליזם יכול לבוא לידי ביטוי בתחומים שונים: פלורליזם חינוכי, פלורליזם כלכלי, פלורליזם פוליטי, אי-אלימות ועוד.
חברה פלורליסטית

חברה מוכרת כ"חברה פלורליסטית" כאשר היא מתפקדת כחברה פתוחה בעלת מגוון תרבותי אשר יש בה הכרה ולגיטימציה להבדלים בין הקבוצות השונות, תוך שימור מורשתן התרבותית, ואשר מאפשרת לקבוצות השונות לשמור על ייחודן, כבודן ומעמדן. חברה פלורליסטית נזקקת למערכת חברתית הדוגלת בערכי שוויון וסובלנות ובנכונות לחיות יחד מתוך כבוד הדדי, הכרה הדדית והסכמה בין הקבוצות השונות. כאשר הקיטוב פוליטי גדל והחברה מתפלגת למספר מחנות הנמצאים ביחסי קונפליקט, החברה הופכת לחברה משוסעת.
משטר שאינו פלורליסטי ומדכא קבוצות שונות מבחינה כלכלית, חברתית, דתית ותרבותית מביא על פי רוב לתרעומת ואיבה, הן כלפי המשטר והן בין הקבוצות השונות בחברה. חברה דמוקרטית שאינה מעניקה לאזרחיה פלורליזם מכונה לעיתים "דמוקרטיה טוטליטרית".
במידה רבה, פלורליזם הוא מצב בו אומה או חברה מורכבות מקבוצות אוכלוסייה הנבדלות זו מזו מבחינת המוצא האתני, הרקע התרבותי, הדת וכדומה. מדינות הדוגלות בפלורליזם, כדוגמת ארצות הברית, מאפשרות שמירה על זהותן העצמית של קבוצות כאלה בתוך חברה או מדינה.
חברה פלורליסטית הדוגלת ברב-תרבותיות, מנוגדת במידת מה לאידאולוגיית כור ההיתוך השואפת ליצירת דמיון תרבותי בין אזרחים מרקעים שונים ולהטמעה מוטבת של מהגרים המגיעים ממדינות שונות.
ערכים

מימוש הפלורליזם מתאפשר בזכות קיומם של שני ערכים חשובים:
סובלנות – נכונות לקבל את השונה ולכבד את זכותו של הזולת, לשמור על שונותו ולתת לה ביטוי.
הסכמיות – הסכמה בין כלל הקבוצות והפרטים במדינה על כללי משחק שיהוו את המסגרת בתוכה תוכל לפעול החברה. מסגרת שתאפשר חיים משותפים תוך שמירה על הייחודיות והשונות של כל פרט וקבוצה במדינה. ככל שיש יותר הסכמיות בנושאים מרכזים במדינה, כך גדלה היציבות השלטונית.
ראו גם

האסכולה הפלורליסטית
פלורליזם תרבותי
מגוון תרבותי
יחסי רוב ומיעוט
גלובליזציה תרבותית
הטמעה תרבותית
התבוללות
לקריאה נוספת

פלורליזם בישראל: מכור היתוך ל"מעורב ירושלמי", ירושלים: המרכז לחקר המדיניות החברתית בישראל, 2000.
נסים קלדרון, פלורליסטים בעל כורחם על ריבוי התרבויות של הישראלים, חיפה, תש"ס.
מיכאל וולצר, על סובלנות, תל אביב: משרד הביטחון – ההוצאה לאור, 1999.
אליעזר שביד, "פלורליזם ואחדות בתרבות היהודית" בתוך מאזניים נ"ו, 1982/3, תשמ"ג.
אליעזר שביד, פלורליזם כהסכמה חברתית וכהשקפת עולם אישית" בתוך גשר 133, תשנ"ו, 1996.
יהודה באואר, "בזכות פלורליזם דתי ותרבותי" בתוך גשר 136, תשנ"ח 1997.
מ' מאוטנר, א' שגיא ור' שמיר (עורכים), רב תרבותיות במדינה דמוקרטית ויהודית, תל אביב: הוצאת רמות, אוניברסיטת תל אביב.
סריג עקיפה

איור 1. צילום של נורת כספית (בפנס רחוב) דרך תקליטור (CD). החריצים העדינים על גבי התקליטור משמשים כסריג עקיפה עגול בהעברת האור, וגורמים לפיצול אלומת אור הכספית למרכיבי הספקטרום השונים שלה.
איור 2. אור לייזר המגיע משמאל פוגע בסריג עקיפה ומתפצל לשלוש אלומות נפרדות.
סריג עקיפה הוא רכיב אופטי, אשר מפצל אור שפוגע בו לכיוונים שונים בתבנית מחזורית (סוג של תופעת עקיפה אופטית). הסריג יכול להיות מיועד לפעולה בהעברה או בהחזרה של האור. זווית הפיזור מהסריג תלויה במרווח הסריג ובאורך הגל של האור הפוגע, ובשל כך יש לסריגים שימושים בספקטרוסקופיה וביצירת אור מונוכרומטי.
דוגמה לסריג עקיפה היא שקופית שעליה דוגמה עדינה של פסים שחורים או חריצים, אשר יכולה לשמש כסריג עקיפה בהעברה ובהחזרה של אור.
העקרונות של סריגי עקיפה נתגלו על ידי ג'יימס גרגורי בניסויים בנוצות של ציפורים, שנה לערך אחר ניסויי הפריזמה (המנסרה) של ניוטון. הסריגים המלאכותיים הראשונים יוצרו בסביבות שנת 1785 על ידי ממציא מפילדלפיה בשם דייוויד ריטנהאוס באמצעות שערות שהונחו בין שני ברגים בעלי הברגה עדינה.